วันจันทร์ที่ 24 พฤษภาคม 2564
นายกรัฐมนตรีและคณะรัฐมนตรีเข้ารับการฉีดวัคซีนโควิด – 19 เข็มที่ 2 ย้ำคุณภาพวัคซีนที่มีอยู่ในประเทศไทยมีประสิทธิภาพปลอดภัย ยืนยันประชาชนจะได้ฉีดวัคซีนครบทุกคน
นายกรัฐมนตรีและคณะรัฐมนตรีเข้ารับการฉีดวัคซีนโควิด – 19 เข็มที่ 2 ย้ำคุณภาพวัคซีนที่มีอยู่ในประเทศไทยมีประสิทธิภาพปลอดภัย ยืนยันประชาชนจะได้ฉีดวัคซีนครบทุกคน
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าวันนี้(24พฤษภาคม2564) เวลา08.00น.พลเอกประยุทธ์จันทร์โอชานายกรัฐมนตรีและคณะรัฐมนตรีเข้ารับการฉีดวัคซีนโควิด– 19เข็มที่2 ณชั้น7 อาคารเฉลิมพระเกียรติสถาบันบำราศนราดูรจังหวัดนนทบุรีโดยนพ.เกียรติภูมิวงศ์รจิตปลัดกระทรวงสาธารณสุขเป็นผู้ที่ฉีดวัคซีนเข็มที่2ให้กับนายกรัฐมนตรีด้วยตนเอง
โอกาสนี้นายกรัฐมนตรีกล่าวให้ความมั่นใจว่าประชาชนทุกจังหวัดจะได้รับฉีดวัคซีนโดยปรับให้สอดคล้องกับปริมาณวัคซีนที่เข้ามาและสถานการณ์ในแต่ละพื้นที่ ทั้งนี้รัฐบาลได้มีการเตรียมแผนรองรับในการดูแลรักษาประชาชนให้เพียงพอทั้งแพทย์พยาบาลบุคลากรสาธารณสุขโรงพยาบาลสนามเตียงอุปกรณ์ทางการแพทย์ยาและเวชภัณฑ์ต่างๆด้วย
นายกรัฐมนตรีย้ำถึงประสิทธิภาพของวัคซีนที่มีอยู่ทั้งแอสตร้าซิเนกาและซิโนแวครวมถึงวัคซีนยี่ห้ออื่นๆที่จะมีเข้ามาเพราะมีระบบการตรวจสอบที่เข้มงวดและรัดกุมให้มีประสิทธิภาพตามมาตรฐานทางด้านสาธารณสุขแม้อาจจะมีผลข้างเคียงบ้างแต่ก็ไม่เป็นอันตรายถึงชีวิต ซึ่งวันนี้ตนเองก็มารับการฉีดวัคซีนเพราะเชื่อมั่นในคุณภาพและประสิทธิภาพความปลอดภัยของวัคซีนซึ่งทุกคนต้องปฏิบัติตามคำแนะนำของหมอทั้งก่อนและหลังการฉีดวัคซีน ซึ่งสิ่งสำคัญขณะนี้คือการกระจายสถานที่ในการฉีดวัคซีนให้ทั่วถึงโดยมีทั้งของภาครัฐและเอกชนและภาคธุรกิจที่ได้มีการเตรียมสถานที่การฉีดวัคซีนไว้แล้ว
นายกรัฐมนตรียังขอบคุณประชาชนที่มาลงทะเบียนรับการฉีดวัคซีนผ่านระบบหมอพร้อมมากขึ้นขอยืนยันว่าประชาชนทุกคนจะได้ฉีดวัคซีนอย่างแน่นอน พื้นที่ใดที่ยังไม่ได้รับการฉีดวัคซีนหรือได้รับการฉีดวัคซีนน้อยขอให้เข้มงวดกับตนเองเรื่องของการปฏิบัติตามมาตรการด้านสาธารณสุขสวมใส่หน้ากากผ้าและหน้ากากอนามัยตลอดเวลาหมั่นล้างมือเว้นระยะห่างและการเข้าไปในพื้นที่ที่มีความเสี่ยง
สำหรับสถานการณ์สำคัญในขณะนี้มี2อย่างด้วยกันคือปริมาณวัคซีนที่มีอยู่ และขีดความสามารถในการให้บริการของเจ้าหน้าที่ รวมทั้งสถานการณ์การแพร่ระบาดในขณะนี้ซึ่งหลายจังหวัดเป็นพื้นที่สีแดงโดยเฉพาะประเด็นแรงงานทั้งแรงงานก่อสร้างและแรงงานในภาคอุตสาหกรรมและกลุ่มที่มีการแพร่ระบาดในกรุงเทพฯ รวมถึงกลุ่มบุคลากรครูที่ต้องเตรียมเปิดภาคเรียนในเร็วๆนี้ อย่างไรก็ตามนายกรัฐมนตรียืนยันว่าสามารถบริหารจัดการสถานการณ์ได้แต่ขอให้ทุกคนเข้าใจและไม่เผยแพร่ข้อมูลที่บิดเบือนเพราะอาจเกิดความเข้าใจที่คลาดเคลื่อนทั้งนี้การทำงานอาจมีปัญหาบ้างแต่เมื่อมีปัญหาก็ต้องแก้ไขปรับให้สอดคล้องกับสถานการณ์ที่เปลี่ยนไปทุกวัน ส่วนกรณีที่มีข่าวการแพร่ระบาดของโควิด-19สายพันธุ์ใหม่สายพันธุ์อินเดียและสายพันธุ์แอฟริกาที่เข้ามาในประทศไทยนั้นกระทรวงสาธารณสุขยืนยันว่าวัคซีนที่มีอยู่สามารถดูแลสถานการณ์ที่เกิดขึ้นได้แต่ก็ขึ้นอยู่กับพฤติกรรมของบุคคลดังนั้นขอทุกคนอย่าได้ประมาทและตื่นตระหนกแต่ขอให้ฟังคำแนะนำของแพทย์และให้คำนึงถึงปฏิบัติตนเองครอบครัวสังคมและประเทศชาติสำหรับเป้าหมายของรัฐบาลคือการดูแลคนทั้งประเทศรวมทั้งบริหารจัดการวัคซีนตามสถานการณ์ความรุนแรงในแต่ละพื้นที่ทั้งนี้ขอให้มั่นใจการดำเนินการของรัฐบาลและระบบสาธารณสุขในการดูแลประชาชนทุกคน
ขณะที่พลเอกอนุพงษ์เผ่าจินดารัฐมนตรีว่าการกระทรวงมหาดไทยกล่าวว่าตนเองได้ฉีดวัคซีนเข็มแรกก็ไม่มีอาการแต่อย่างใดรวมถึงเข็มที่2ก็ไม่มีอาการอะไรเช่นกันจึงอยากเชิญชวนให้ลงทะเบียนเพื่อรับการฉีดวัคซีนผ่านทางระบบหมอพร้อมสำหรับประชาชนที่อยู่ในพื้นที่ต่างจังหวัดก็ไม่ต้องกังวลเพราะรัฐบาลจะมีการกระจายวัคซีนฉีดตามยุทธศาสตร์ที่ได้วางไว้เพื่อให้ประชาชนทุกกลุ่มในประเทศเข้าถึงวัคซีนโดยเร็วที่สุดขณะนี้รัฐบาลและนายกรัฐมนตรีกำลังเร่งรัดที่จะให้มีการฉีดวัคซีนให้ได้ตามเป้าหมายเพื่อช่วยกันสร้างภูมิคุ้มกันมูลได้มากขึ้นและเป็นการดีกับตนเองด้วย
ทั้งนี้ภายหลังการฉีดวัคซีนระหว่างพักรอดูอาการ30นาทีอธิบดีกรมควบคุมโรคได้มอบวัคซีนพาสปอร์ตให้กับนายกรัฐมนตรี ซึ่งวัคซีนพาสปอร์ตเป็นเอกสารที่ได้รับการยืนยันว่าได้รับวัคซีนครบแล้วเพื่อใช้เป็นเอกสารสำหรับบุคคลที่จะเดินทางไปต่างประเทศใช้แนบกับหนังสือเดินทางเพื่อเดินทางไปต่างประเทศได้
——————-
กลุ่มประชาสัมพันธ์และเผยแพร่สำนักโฆษก